**DĖL ROKIŠKIO RAJONO SAVIVALDYBĖS NEVYRIAUSYBINIŲ ORGANIZACIJŲ TARYBOS NUOSTATŲ PATVIRTINIMO**

2020 m. liepos 31 d Nr. TS-

Rokiškis

 Vadovaudamasi Lietuvos Respublikos vietos savivaldos įstatymo 16 straipsnio 2 dalies 6 punktu, 18 straipsnio 1 dalimi, Lietuvos Respublikos nevyriausybinių organizacijų plėtros įstatymo 6 straipsnio 5 dalimi, Rokiškio rajono savivaldybės taryba n u s p r e n d ž i a:

1. Patvirtinti Rokiškio nevyriausybinių organizacijų tarybos nuostatus (priedas).

2. Pripažinti netekusiu galios Rokiškio rajono savivaldybės tarybos 2014 m. spalio 31 d. sprendimą Nr. TS-182 ,,Dėl Rokiškio rajono savivaldybės nevyriausybinių organizacijų tarybos sudėties ir nuostatų patvirtinimo“.

Šis sprendimas per vieną mėnesį gali būti skundžiamas Regionų apygardos administracinio

teismo Panevėžio rūmams (Respublikos g. 62, Panevėžys) Lietuvos Respublikos administracinių

bylų teisenos įstatymo nustatyta tvarka.

Savivaldybės meras Ramūnas Godeliauskas

Gediminas Kriovė

Rokiškio rajono savivaldybės tarybai

**SPRENDIMO PROJEKTO DĖL ROKIŠKIO RAJONO SAVIVALDYBĖS NEVYRIAUSYBINIŲ ORGANIZACIJŲ TARYBOS NUOSTATŲ PATVIRTINIMO**

**AIŠKINAMASIS RAŠTAS**

2020-07-31

Rokiškis

**Parengto sprendimo projekto tikslai ir uždaviniai.** Šiuo sprendimo projektu siūloma pakeisti Rokiškio rajono savivaldybės tarybos 2014 m. spalio 31 d. sprendimu Nr. TS-182 ,,Dėl Rokiškio rajono savivaldybės nevyriausybinių organizacijų tarybos sudėties ir nuostatų patvirtinimo“ patvirtintus nuostatus naujais, kurie atitina naujausius teisės aktus.

**Šiuo metu esantis teisinis reglamentavimas.** Rokiškio rajono savivaldybės tarybos 2014 m. spalio 31 d. patvirtintas sprendimas Nr. TS-182 ,,Dėl Rokiškio rajono savivaldybės nevyriausybinių organizacijų tarybos sudėties ir nuostatų patvirtinimo“.

**Sprendimo projekto esmė.** Vadovaujantis patvirtintais Rokiškio savivaldybės nevyriausybinių organizacijų tarybos nuostatais, nevyriausybinių organizacijų taryba padės įgyvendinti savivaldybės funkcijas nevyriausybinių organizacijų veiklos srityse, tai kaip numatyta Lietuvos Respublikos nevyriausybinių organizacijų plėtros įstatyme bei kituose teisės aktuose.

  **Galimos pasekmės, priėmus siūlomą tarybos sprendimo projektą:**

 **teigiamos** – bus laikomasi teisės aktuose nustatytų nuostatų;

 **neigiamos** – nėra.

 **Kokia sprendimo nauda Rokiškio rajono gyventojams**

Rokiškio savivaldybės nevyriausybinių organizacijų tarybos darbas bus vykdomas laikantis numatytų teisės aktų.

 **Finansavimo šaltiniai ir lėšų poreikis.** Sprendimui įgyvendinti lėšų nereikės.

 **Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

Jaunimo reikalų koordinatorius

 vyr. specialistas Gediminas Kriovė